Ferruǧa Suddad d yiwet n tmedyazt tazwawt, d tameɣnast ɣef tutlayt n tmaziɣt. Tlul ass n 17 meɣres 1934 deg taddart n At-Lqayed, ddaw udrar n ǧerǧer deg lɛerc n At-Sedqa, ger Yiwaḍiyen d Wegni-Geɣran. Am tuget n tilawin tiqbayliyin n tallit-nni Fransa, ur tekcim ara ɣer uɣerbaz. Maca, aṭas i d-telmed deg uɣerbaz n ddunit, imi tilufa yezrinfell-as, mačči d yiwet : tamettant n gmas Remḍan deg ṭrad-nni n (1954-1962), tamettant n gmas nniḍen Amar deg yiwen n ubaxix n webrid deg useggas n 1993, aṭṭan n wergaz-is d acḥal acḥal d aseggas, armi d ami yewweḍ anda ara ara naweḍ deg 1985.
Lemḥayen d wayen akk tesɛedda Nna Ferruǧa, terra-t-id d asefru. S tmedyazt i tezzuzen ixef-is, yal tallit deg tmeddurt-is tewwi lḥeq-is, tesefra ɣef : ṭrad mgal Iṛumyen, ɣef watmaten-is ɛzien i –tt-yeǧǧan, ɣef wergaz-is, tidyanin n tefsut tabarkant, yeḍran deg tmurt n Leqbayel (2001), ɣef yinig, tilufa ttidiren n twaculin tiqbayliyib s umata. Tebda tamedyazt asmi tewweḍ 24 n yisegasen, m’akken yeumut gma-s Remḍan deg wegni n yimenɣi deg 1958. Tesefra ula ɣef tmaziɣt, ɣet yizerfan n wemdan, d isental ur nezgi ara deg yisefra n timedyazin tiqbayliyin yellan d tizya-s.
Tidyanin n tefsut tabarkant Yebrir 2001 ufant-d Nna Ferruǧa berra n tmurt-is deg tmurt n Kanada, terzef ɣer yell-is. Tawaɣit d-yersen ɣef Yiqbayliyen, imir-nni, ur tezgil yiwen, ama d wid yellan deg tmurt neɣ wid yunagen. 67 n yiseggasen i tɛebba ɣef tuyat-is, ur ttɛekkren ara akken ad tettekki deg tmesbaniyin gan Iminigen Iqbayliyen n Kanada deg tmaneɣt Ottawa neɣ temdint n Montréal, mgal adabu azzayri.
Yettru wul
( i lmend n tedyanin n tefsut taberkant )
Yettru wul tejreḥ tasa
Γef ayen yeḍran deg tmurt
I yenɣan ay ilmeẓyen
Mazal ur zwiǧen ara
Nɣan-ten ɣef Tmaziɣt
D nnif mačči d takerḍa
I tekkrerm ad nemwafaq
Akken i nexdem i Fransa
Yemmut umelyun d nnefṣ
Am akken ur tt-id-ḥerren ara
Ččan-tt wigad ur nuklal
D lḥecma ur as-ddaren ara
Ass-a mi d-ḍehren lummur
Aṛwan akk leǧnas taḍsa
Kkert a wid i ẓewren
Ad aɣ-d-tessukksem
Ad nidir deg lḥerma
Nettwaḥqer
Yettru wul yugi ad yeṣber,
A atma nettwaḥqer
Yal ass fell-aɣ d amenɣi
I yemmuten a ilmeẓyen
Adim yeɣleb leḥmali
Mmuten akk ɣef Tmaziɣt
Tin fren seg zik-nni
Γurwat a yatma at tfeclem
S lkuraj ad tt-id-nawi
Win yemmuten ad as-yaɛfu
Deg umezruy ad yemmerki
A lxir llan yergazen
Iɣ-tt-id-yeskeflen
Iṭij-is ad yeflali
Γurwet a atma ad twexrem
Idim yeḥwaj tilelli
Ḥekmen-aɣ-tt Waɛraben
Yettru wul a-t-ah yeḥzen
Rzaget ula d lmakla
Lzzayer a-tt-an tenhewel
S idamen i tt-id nḥella
Ḥekmen-aneɣ-tt Waɛraben
Kkesen-aɣ ula d lluɣa
Kkren-d warraw n lefḥul
Ur neqbil lbaṭel amma
I yenɣan deg yilmeẓyen
Yal adrum deg-s rreɛwa
A ttrunt akk tyemmatin
Γef warrac i d-nṛebba
Arraw-nwent d imjuhad
Isem-nsen deg lmunima
Tamaziɣt tura tedher
Slan yes-s leǧnas meṛṛa
Kkert argaz tameṭṭut
Nuɣ tannumi d lgirra
Nekni akkw s Imaziɣen
Ad nebnu Lzzayer uzekka
Lɛeslama s lɣaci
( I lmend n n tmesbanit nd-yeḍran deg Yunyu 2001 deg Kanada)
Lɛeslama s lɣaci
Aqrur argaz tameṭṭut
Nusa-d a d nssuɣ ger leǧnas
Γef wayen ay iḍerrun deg tmurt
I yenɣan a yilmezyen
Ad ten-ttṣṣeggiden am lḥut
Ččan izerfan-nneɣ
Ugin ad aɣ-lddin tawwurt
Kkert akk s Imaziɣen
Ad nɛiwen argaz tameṭṭut
Aṭas i mazal gnen
(I lmend n tdukli yellan ger yiqbayliyen yeddren deg Marrikan Ugafa Kanada d Iwunak n Marrikan Yedduklen, 2001)
La cennuɣ ssefrayeɣ
A atma helkeɣ
Aṭas i mazal ṭṭsen
Ferqen akk d ikabaren
Mazal ur faqen
Ḥed ur yewwiḍ ɣer lebɣi-s
I teyyem ad neddukel
Amer ad aɣ-d-yeḍher yixef-is
A nennaɣ ɣef Tmaziɣt
Deg lkaɣed i icbeḥ yisem-is
Nekni d arraw n Lzzayer
Yal wa ad yili s leqder-is
Aṭas i mazal gnen
La cennuɣ ssefrayeɣ
Ay atma helkeɣ
Aṭas i mazal ṭṭsen
Ferqen akk d ikabaren
Mazal ur faqen
Ḥed ur yewwiḍ ɣer lebɣi-s
I teyyam ad neddukel
Amer ad aɣ-d-iḍher yixef-is
Ad nennaɣ ɣef Tmaziɣt
Deg lkaɣeḍ i yecbeḥ yisem-is
Nekkeni d arraw n Lzzayer
Yal wa ad yili s leqder-is
Iɣriben
Ad cekreɣ akk iɣriben
Wigad i yuklalen
At nnif d tirugza
A ttnaɣen akk ɣef Tmaziɣt
Tin i fren mačči d kra
Fren-tt a atma d leqrun
Wehmeɣ d acu i d ssebba
Nudan-tt-id wigad yeɣran
Sfaqayen deg lɛama
Mi ten-ẓran nitni ad ten-nɣen
Qaren-aɣ d laksida
Ma tura nfaq a ddUla
Γas d ameksa deg lexla
Tamaziɣt ad tt-id-nawi
Γas tegwraya-ɣ-d ccama
Lɣerba
A ttruɣ imeṭṭi d arqaq
Ay atma ḥed ur yeẓri
Γef nekk i n-yeǧǧan tamurt
Ansa akken i d-nefruri
Nesrafeg-d akk am leḍyur
Γer tmurt n lbeṛṛani
Nejja-n imawlan a ttrun
Nfureq-d mebla lebɣi
Rrekba-inu deg ṛṛublan
Deg yigenwan la tettɛelli
Tarusi-w deg Kanada
Ufiɣ-d lǧens lɛali
La ttnadiɣ ɣef Leqbayel
I wakken ad nemḥami
Γas ssiwleɣ-as i yemma
Deg lxiḍ ulac awali
Ṭhella deg ddeɛwa lxir
Am ass-a ad nwelli
Tafsut Imaziɣen di Kanada
Γef Tmurt n Kanada
Γef yekkat wedfel yeqwa
Tewwi-d irgazen akk yeɣran
Tudrin ula d acemma
Ǧǧan-n imawlan a ttrun
I twaɛreḍ a beṭṭu n tasa
Kanada xdem-asen lxir
Tefkeḍ-asen akk lqima
Ass-a d tameɣra n Tmaziɣt
Ad tt-id-afen ineggura
Azul ssiweḍ-it i yeɣriben
Akken ma llan s lǧemla
Ass n tlata taṣebhit
Ass n ttlata taṣebḥit
S zzerb ay bdiɣ tikli
Abrid ɣer Tizi-Wezzu
I yemma ad tt-id-nwali
I yeqḍiɣ deg-m a lerbaḥ
Rǧiɣ tawwurt ad teldi
A-t-ah yussa-d Nnaṣer
Y emma-m nusa-d ad tt-nawi
Ufiɣ-tt-in deg ufrijidir
Tasa-w a medden tetti
Mi tt-id-rriɣ s asenduq
I ubulis ad yestenyi
Lukan deg yella gma
Ass-n, ad yeqdec fell-i
A win i d-yuznen faṛuq
Ṣṣeber-iyi ula d nekkini
Asmi yemmut Lemsɛud
Asmi yemmut Lemsaɛud
Γileɣ ur yi-rzi wara
Ziɣ laɛnayt-is d tameqqrant
Yeḥbes-iyi deg lɛama
Wa yusa-d ad yi-wṛṛet
Wa iqerb-iyi-d tilisa
Tɣaḍ-iyi Jeǧǧiga
Teɛraq-as ula d leqraya
Mi tewwed meskint s axxam
Ur iḍri ula d acemma
Gguleɣ jmaɛ liman
Ur ǧǧiɣ ddaɛwa akka
Tawwurt n craɛ ar tt-lddiɣ
D bab-as n medden merra
Ass-agi ggujlent tullas
A yemma tettru lḥara-w
Walaɣ-tt thud ɣer llsas
A yemma tettru tmurt-iw
Yesgem uberbur fell-as
Fell-ak a izem ahedday
Anida iɣab uɣilas
Iɣab ɣer ddaw wakal
Anwa i ɣ-d-yeǧǧa d aɛessas
Eawent-aɣ deg meṭṭawen
Ass-agi ggujlent tullas
Imawlan: ifeṛṛaǧ d tsekkurt
La ttaznen medden leḍyur
Nekk ay uzneɣ d tasekkurt
Tarusi-inem d timeqbert
Amender ma ad yi-lddin tawwurt
Ad zreɣ akk imawlan-iw
Ay ifeṛṛaǧ d tsekkurt
Γilen medden din i ten-ttuɣ
Mi ara ttrusuɣ taqendurt
Amjahed
Γurwat a medden ad tewtem
Mi ara ttruɣ teɛderm-iyi
Seg wasmi yemmut Remḍan
A win ɛzizen fell-i
Mi tewwin Yiṛumiyen
S lqid i t-urzen
Abaden ad sen-d-iqerri
Wwin-t-id s Ageni-Ggeɣran
I Lqebṭan ačču ara yini
Lqebṭan yeḥkem-as s lmut
A-t-an yetti d Baladi
Mi t-rran ɣer Bbeɛmmar
I bedd d nnaḍar
Ǧǧan-t d ayaddir yeɣli
Mi yensa din iḍ d wass
Ur teẓri yemm-as
I trum a wid yesɛan iẓri
Ur yemmut ḥed meṛtayen
Mi i ɣ-d-yusa d akuli
Yusa-d ibeddel ṣṣifa
D aksum yedda-d claxi
A Ṛebbi ṣṣebber yemma
Deg tasa-s ma ad t-id-ssmekti
Racid At Aɛli-Uqasi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gle_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn